150. löggjafarþing 2019–2020.

Þingskjal 2100 — 1000. mál.

Frumvarp til laga

um breytingu á lögum um stjórn fiskveiða, nr. 116/2006 (strandveiðar).

Flm.: Þórhildur Sunna Ævarsdóttir, Albertína Friðbjörg Elíasdóttir.

1. gr.

Við lögin bætist nýtt ákvæði til bráðabirgða sem orðast svo:

Þrátt fyrir ákvæði 1. mgr. 6. gr. a skal ráðherra vera heimilt að ráðstafa aflamagni í óslægðum botnfiski skv. 5. mgr. 8. gr. til veiða með handfærum til 30. september 2020.

2. gr.

Lög þessi öðlast þegar gildi.

Greinargerð.

Frumvarp þetta heimilar sjávarútvegs- og landbúnaðarráðherra að leyfa strandveiðar við strendur Íslands í septembermánuði ársins 2020. Er þar um að ræða nauðsynlega mótvægis
aðgerð við efnahagslegum áföllum sem dunið hafa yfir landið í kjölfar kórónaveirufaraldurs.